ആനന്ദിബെൻ പട്ടേൽ

2019 മുതൽ ഉത്തർ പ്രദേശ് ഗവർണറായി തുടരുന്നAnandiben Sworn as UP Governor
ഗുജറാത്തിൽ നിന്നുള്ള മുതിർന്ന ബി.ജെ.പി നേതാവും ഗുജറാത്തിന്റെ ആദ്യ വനിത മുഖ്യമന്ത്രിയുമായിരുന്നു
 ആനന്ദിബെൻ പട്ടേൽ.(ജനനം: 21 നവംബർ 1941) Rise and Fall of Anandiben Patel
രണ്ടു തവണ മധ്യപ്രദേശിന്റെയും 
ഒരു തവണ ഛത്തീസ്ഗഡിന്റെയും ഗവർണറായും
2014 മുതൽ 2016 വരെ ഗുജറാത്ത് മുഖ്യമന്ത്രി, 1998 മുതൽ 2014 വരെ സംസ്ഥാന കാബിനറ്റ് വകുപ്പ് മന്ത്രി, 
1998 മുതൽ 2018 വരെ നിയമസഭാംഗം എന്നീ നിലകളിലും പ്രവർത്തിച്ചിട്ടുണ്ട്.



ജീവിതരേഖ
ഗുജറാത്തിലെ മെഹ്സാന ജില്ലയിലെ
ഖരേട് ഗ്രാമത്തിൽ ജീതാഭായി പട്ടേലിന്റെയും മീനാബെന്നിന്റെയും മകളായി 
1941 നവംബർ 21ന് ജനനം.
അഹമ്മദാബാദ് 
എൻ.എം.എച്ച്.എസ്, ഗുജറാത്ത് വിദ്യാപീഠ്, എം.ജി.പഞ്ചൽ സയൻസ് 
കോളേജ് എന്നിവിടങ്ങളിൽ നിന്ന് വിദ്യാഭ്യാസം പൂർത്തിയാക്കി.
പഠന ശേഷം അധ്യാപക 
ജോലിയിൽ പ്രവേശിച്ചു.
ദീർഘകാലം അധ്യാപികയായിരുന്നു. മികച്ച അധ്യാപകർക്കുള്ള ദേശീയ പുരസ്കാരവും സംസ്ഥാന പുരസ്കാരവും നേടിയിട്ടുണ്ട്.

 രാഷ്ട്രീയ ജീവിതം 
1987-ൽ ബി.ജെ.പിയിൽ ചേർന്ന ആനന്ദി 
മഹിള മോർച്ച സംസ്ഥാന പ്രസിഡന്റ്, ബി.ജെ.പി സംസ്ഥാന ഉപാധ്യക്ഷൻ, പാർട്ടിയുടെ ദേശീയ കൗൺസിൽ അംഗം എന്നീ നിലകളിലും ശ്രദ്ധേയയാണ്.

1994 മുതൽ 1998 വരെ രാജ്യസഭാംഗമായും
1998 മുതൽ 2018 വരെ സംസ്ഥാന നിയമസഭാംഗമായും സംസ്ഥാന കാബിനറ്റ് വകുപ്പ് മന്ത്രിയായും പ്രവർത്തിച്ചു.

2014-ൽ ഗുജറാത്ത് മുഖ്യമന്ത്രിയായിരുന്ന നരേന്ദ്ര മോദി ഇന്ത്യയുടെ പ്രധാനമന്ത്രിയായി നിയമിതനായതിനെ തുടർന്ന് ആനന്ദിബെൻ ഗുജറാത്ത് മുഖ്യമന്ത്രിയായി.
ഗുജറാത്തിൽ ഭൂരിപക്ഷമായ പട്ടേൽ വിഭാഗക്കാരുടെ വിദ്യാഭ്യാസ സംവരണം 2016-ൽ റദ്ദ് ചെയ്ത് വിദ്യാഭ്യാസ മേഖല
സ്വകാര്യവത്കരണ ബിൽ പാസാക്കിയ
മുഖ്യമന്ത്രി ആനന്ദിബെന്നിന്റെ നടപടി വ്യാപകമായ പട്ടിദാർ പ്രക്ഷോഭത്തിന് ഇടയാക്കി. 

ഇതിനെ തുടർന്ന് 2016-ൽ നടന്ന ഗാന്ധിനഗർ മുനിസിപ്പൽ 
കോർപ്പറേഷൻ തിരഞ്ഞെടുപ്പിൽ 
ഭരണകക്ഷിയായ ബി.ജെ.പി പരാജയപ്പെട്ടതിനെ തുടർന്ന് ഈ സംഭവം പാർട്ടിക്കുള്ളിൽ വ്യാപക അതൃപ്തിക്ക് കാരണമായി.Congress and BJP get 16 GMC result 2016
ഒടുവിൽ പട്ടീദാർ പ്രക്ഷോഭത്തിന്റെ ഉത്തരവാദിത്വമേറ്റെടുത്ത് 
കൊണ്ട് 2016-ൽ മുഖ്യമന്ത്രി സ്ഥാനത്ത് നിന്ന് ആനന്ദി ബെൻ രാജിവച്ചു.

 പ്രധാന പദവികളിൽ 

 1987 : ബി.ജെ.പി അംഗം
 1994-1998 : രാജ്യസഭ അംഗം
 1998 : നിയമസഭാംഗം, മണ്ഡൽ
 1998-2002, 2002-2007 : സംസ്ഥാന വിദ്യാഭ്യാസ വകുപ്പ് മന്ത്രി
 2002 : നിയമസഭാംഗം, പത്താൻ
 2007 : നിയമസഭാംഗം, പത്താൻ
 2007-2012 : സംസ്ഥാന റവന്യൂ വകുപ്പ് മന്ത്രി
 2012-2017 : നിയമസഭാംഗം, ഘട്ട്ലോദിയ
 2014-2016 : ഗുജറാത്ത്, മുഖ്യമന്ത്രി
 2018-2019 : മധ്യപ്രദേശ് ഗവർണർ
 2018-2019 : ഛത്തീസ്ഗഢ് ഗവർണർ
 2019-തുടരുന്നു : ഉത്തർപ്രദേശ്, ഗവർണർ

പുരസ്കാരങ്ങൾ
മികച്ച അധ്യാപകർക്കുള്ള ദേശീയ പുരസ്കാരം (1988)
മികച്ച അധ്യാപകർക്കുള്ള സംസ്ഥാന പുരസ്കാരം (1988)

 അവലംബങ്ങൾ 

വർഗ്ഗം:ഗുജറാത്തിൽ നിന്നുള്ള വ്യക്തികൾ
വർഗ്ഗം:ഇന്ത്യയിലെ രാഷ്ട്രീയപ്രവർത്തകർ
വർഗ്ഗം:ഭാരതീയ ജനതാ പാർട്ടി നേതാക്കൾ
വർഗ്ഗം:ഇന്ത്യയിലെ വനിതാ മുഖ്യമന്ത്രിമാർ
വർഗ്ഗം:ഗുജറാത്തിലെ മുഖ്യമന്ത്രിമാർ
വർഗ്ഗം:1941-ൽ ജനിച്ചവർ